Búvárúszás: Károlyi Csilla bronzérmes a világkupán | OrosCafé
Akciókkal indítjuk a tavaszt! ÚjHÁZ ​vakolatok elképesztő áron! www.ilovszkytuzep.hu Búvárúszás: Károlyi Csilla bronzérmes a világkupán
2017. február 28. 11:39
Betkó Tamás	A hétvégén Egerben rendezték meg az uszonyosúszó világkupa első fordulóját, ahol Károlyi Csilla, az Eötvös DPSE kiválósága bronzérmet szerzett.· · · · · · · · · · · · · · · · · · · · · · · · · · · · · · · · · · · · ·Hirdetés· · · · · · · · · · · · · · · · · · · · · · · · · · · · · · · · · · · · ·
Huszonegy ország, 450 versenyzője állt rajtkőre a nemzetközi versenyen. Kiválóan szerepeltek a magyar búvárúszók az egri világkupán, melyen 11 arany-, 15 ezüst-és 3 bronzérmet szereztek.
Az Eötvös DPSE-t Károlyi Csilla, Károlyi Szabolcs és Fehér Benjámin képviselte. Károlyi Csilla a 200 m felszíni úszásban harmadikként csapott a célba.
– Három versenyszámban indultam. A 200 m felszíni úszásban 3. helyezést értem el, a 100 m felszíni úszásban 6., 50 m felszíni úszásban 9. lettem. A 200 m nagyon jól sikerül, alig maradtam el a tavalyi nyári világbajnokságon elért időeredményemtől. Ez az idő biztató, különösen így év elején a felkészülési időszakban – nyilatkozta Károlyi Csilla.
A fiatal úszónő hozzátette, két héttel ezelőtt, egyhetes edzőtáborban vett részt a Debreceni Búvárklub és a Mátrai Erőmű csapatával Hajdúszoboszlón, ahol együtt edzhetett két másik világjátékok résztvevővel és magyar válogatott tagokkal. Elmondta, úgy érzi, nagyon hasznosnak bizonyult számára a mostani verseny előtt.
Eredmények: Károlyi Csilla:
50 m felszíni úszás 9. hely
100 m felszíni úszás 6. hely
200 m felszíni úszás 3. hely
Uszonyos gyorsúszás Fehér Benjamin:
50 m 33. hely
100 m 31. hely
200 m 19. hely
Károlyi Szabolcs:
50 m 35. hely
100 m 38. hely
A világkupa következő fordulója egy hónap múlva Lignanoban lesz. Károlyi Csilla kiemelte, Olaszországban is rajtkőre áll és tovább szeretne javítani most elért eredményén.
Címke: búvárúszás, egyéni sport, Eötvös DPSE, Károlyi Csilla Hogyan tudsz hozzászólni? Itt a segédlet legfrissebb	Anyakönyvi hírek